projecte-aina/catalan_government_crawling huggingface dataset:
Es protegeixen els drets que reconeix aquesta Llei als artistes intèrprets o executants espanyols sigui quin sigui el lloc de la seva interpretació o execució, així com els corresponents als artistes intèrprets o executants nacionals d'altres estats membres de la Unió Europea.
Els artistes intèrprets o executants nacionals de països tercers gaudeixen dels mateixos drets que reconeix aquesta Llei en qualsevol dels casos següents:
a ) Si tenen la residència habitual a Espanya.
b ) Si la interpretació o execució s'efectua en el territori espanyol.
c ) Si la interpretació o execució és gravada en un fonograma o en un suport audiovisual protegits de conformitat amb el que disposa aquesta Llei.
d ) Si la interpretació o execució, encara que no hagi estat gravada, s'incorpora a una emissió de radiodifusió protegida de conformitat amb el que disposa aquesta Llei.
En tot cas, els artistes intèrprets o executants nacionals de països tercers gaudeixen de la protecció que els correspon en virtut dels convenis i tractats internacionals en els quals Espanya és part i, si no, estan equiparats als artistes intèrprets o executants espanyols si aquests, al seu torn, ho estan als nacionals en el país respectiu.
Els terminis de protecció que preveu l'article 112 d'aquesta Llei també són aplicables als titulars que no siguin nacionals de la Unió Europea sempre que tinguin garantida la seva protecció a Espanya mitjançant algun conveni internacional.
No obstant això, sense perjudici de les obligacions internacionals que corresponguin, el termini de protecció expira en la data prevista al país del qual sigui nacional el titular sense que, en cap cas, la durada pugui excedir la que estableix l'article anteriorment esmentat.
El dret que preveu l'article 133 s'aplica a les bases de dades els fabricants o els drethavents de les quals siguin nacionals d'un Estat membre o tinguin la seva residència habitual al territori de la Unió Europea.
L'apartat 1 d'aquest article també s'aplica a les societats i les empreses constituïdes d'acord amb la legislació d'un Estat membre i que tinguin la seu oficial, l'administració central o el centre principal d'activitats en la Unió Europea; no obstant això, si la societat o l'empresa tenen en el territori esmentat únicament el domicili social, les operacions que duen a terme han d'estar vinculades de manera efectiva i contínua a l'economia d'un Estat membre.
Es protegeixen, d'acord amb aquesta Llei, els drets de propietat intel·lectual dels autors espanyols, així com dels autors nacionals d'altres estats membres de la Unió Europea.
Gaudeixen, així mateix, d'aquests drets:
a ) Els nacionals de tercers països amb residència habitual a Espanya.
b ) Els nacionals de tercers països que no tenen la residència habitual a Espanya, respecte a les seves obres publicades per primera vegada en el territori espanyol o dins els trenta dies següents que ho hagin estat en un altre país.
No obstant això, el Govern pot restringir l'abast d'aquest principi en el cas d'estrangers que siguin nacionals d'Estats que no protegeixin suficientment les obres d'autors espanyols en supòsits anàlegs.
Tots els autors d'obres audiovisuals, sigui quina sigui la seva nacionalitat, tenen dret a percebre una remuneració proporcional per la projecció de les seves obres en els termes de l'article 90, apartats 3 i 4.
No obstant això, si es tracta de nacionals d'Estats que no garanteixen un dret equivalent als autors espanyols, el Govern pot determinar que les quantitats satisfetes pels exhibidors a les entitats de gestió per aquest concepte siguin destinades als fins d'interès cultural que s'estableixin per reglament.
En tot cas, els nacionals de tercers països gaudeixen de la protecció que els correspon en virtut dels convenis i tractats internacionals en els quals Espanya és part i, si no, estan equiparats als autors espanyols si aquests, al seu torn, ho estan als nacionals en el país respectiu.
Per a les obres el país d'origen de les quals sigui d'acord amb el Conveni de Berna un país tercer i l'autor de les quals no sigui nacional d'un Estat membre de la Unió Europea, el termini de protecció és el mateix que l'atorgat al país d'origen de l'obra sense que en cap cas pugui excedir el que preveu aquesta Llei per a les obres dels autors.
Es reconeix el dret moral de l'autor, sigui quina sigui la seva nacionalitat.
Les entitats de radiodifusió domiciliades a Espanya, o en un altre Estat membre de la Unió Europea, gaudeixen respecte a les seves emissions i transmissions de la protecció que estableix aquesta Llei.
En tot cas, les entitats de radiodifusió domiciliades en països tercers gaudeixen de la protecció que els correspon en virtut dels convenis i tractats internacionals en els quals Espanya sigui part.
Els terminis de protecció que preveu l'article 127 d'aquesta Llei també són aplicables als titulars que no siguin nacionals de la Unió Europea sempre que tinguin garantida la protecció a Espanya mitjançant algun conveni internacional.
No obstant això, sense perjudici de les obligacions internacionals que corresponguin, el termini de protecció expira en la data prevista en el país del qual és nacional el titular sense que, en cap cas, la durada pugui excedir la que estableix l'article anteriorment esmentat.
e ) Al finançament de la persona jurídica que, si s'escau, es constitueixi de conformitat amb el que preveu l'article 25.10.
L'assemblea general de cada entitat de gestió ha d'acordar anualment els percentatges mínims de les quantitats recaptades i no reclamades que cal destinar a cadascuna de les finalitats assenyalades anteriorment i que, en cap cas, llevat dels supòsits de les lletres anteriors d i e, poden ser inferiors a un 15 per cent per cadascuna d'aquestes.
L'Assemblea general de cada entitat de gestió ha d'acordar anualment els percentatges mínims de les quantitats recaptades i no reclamades que cal destinar a cadascuna de les finalitats assenyalades anteriorment i que en cap cas, excepte en el cas de l'anterior lletra d), poden ser inferiors a un 15 per cent per cadascuna d'aquestes.
* Els apartats 3 a 6 entren en vigor posteriorment.
* Els apartats 3 a 8 entren en vigor posteriorment.
El repartiment dels drets recaptats s'ha de fer de manera equitativa entre els titulars de les obres o produccions utilitzades, d'acord amb un sistema predeterminat en els estatuts i que exclogui l'arbitrarietat.
Les entitats de gestió han de reservar als titulars una participació en els drets recaptats proporcional a la utilització de les seves obres.
Les entitats de gestió estan obligades a acceptar l'administració dels drets d'autor i altres drets de propietat intel·lectual que els siguin encomanats d'acord amb el seu objecte o fins.
Aquest encàrrec l'han de dur a terme amb subjecció als seus estatuts i altres normes aplicables a aquest efecte.
Les entitats de gestió estan obligades:
a ) A contractar amb qui ho sol·liciti, llevat que hi hagi un motiu justificat, la concessió d'autoritzacions no exclusives dels drets gestionats, en condicions raonables i sota remuneració.
b ) A establir tarifes generals que determinin la remuneració exigida per la utilització del seu repertori, que han de preveure reduccions per a les entitats culturals que no tinguin finalitat lucrativa.
c ) A formalitzar contractes generals amb associacions d'usuaris del seu repertori, sempre que aquelles ho sol·licitin i siguin representatives del sector corresponent.
Mentre les parts no arribin a un acord, l'autorització corresponent s'entén concedida si el sol·licitant fa efectiva sota reserva o consigna judicialment la quantitat exigida per l'entitat de gestió d'acord amb les tarifes generals.
El que disposen els apartats anteriors no és aplicable a la gestió de drets relatius a les obres literàries, dramàtiques, dramaticomusicals, coreogràfiques o de pantomima, ni respecte a la utilització singular d'una o diverses obres de qualsevol classe que requereixi l'autorització individualitzada del titular.
Així mateix, les entitats de gestió estan obligades a fer efectius els drets a una remuneració equitativa corresponents als diferents supòsits que preveu aquesta Llei i a exercir el dret d'autoritzar la distribució per cable.
Les entitats de gestió han de promoure, directament o per mitjà d'altres entitats, activitats o serveis de caràcter assistencial en benefici dels seus socis, així com atendre activitats de formació i promoció d'autors i artistes intèrprets o executants.
Les entitats de gestió han de dedicar a les activitats i serveis a què es refereix l'apartat anterior, per parts iguals, el percentatge de la remuneració compensatòria que preveu l'article 25 d'aquesta Llei, que es determini per reglament.
L'autorització pot ser revocada pel Ministeri de Cultura si s'esdevé o es posa de manifest algun fet que pugui haver originat la denegació de l'autorització, o si l'entitat de gestió incompleix greument les obligacions que estableix aquest títol.
En els tres casos hi ha d'haver un advertiment previ del Ministeri de Cultura, que ha de fixar un termini no inferior a tres mesos per a l'esmena o correcció dels fets assenyalats.
El repartiment dels drets recaptats s'ha de fer de manera equitativa entre els titulars de les obres o produccions utilitzades, d'acord amb un sistema predeterminat en els estatuts i que exclogui l'arbitrarietat.
Les entitats de gestió han de reservar als titulars una participació en els drets recaptats proporcional a la utilització de les seves obres.
L'autorització que preveu l'article anterior només es pot concedir si, formulada l'oportuna sol·licitud, s'hi adjunta la documentació que permeti verificar la concurrència de les condicions següents:
b ) Que de les dades aportades i de la informació practicada es desprengui que l'entitat sol·licitant reuneix les condicions necessàries per assegurar l'eficaç administració dels drets, la gestió dels quals li ha de ser encomanada, en tot el territori espanyol.
Per valorar la concurrència de les condicions establertes en els paràgrafs b i c de l'apartat anterior, s'han de tenir particularment en compte com a criteris de valoració, la capacitat d'una gestió viable dels drets encomanats, la idoneïtat dels estatuts i els seus mitjans materials per al compliment dels seus fins, i la possible efectivitat de la seva gestió a l'estranger, atenent, especialment, les raons imperioses d'interès general que constitueixen la protecció de la propietat intel·lectual.
L'autorització que preveu l'article anterior només es pot concedir si es donen les condicions següents:
b ) Que de les dades aportades i de la informació practicada es desprèn que l'entitat sol·licitant reuneix les condicions necessàries per assegurar l'administració eficaç dels drets, la gestió dels quals li ha de ser encomanada, en tot el territori nacional.
c ) Que l'autorització afavoreixi els interessos generals de la protecció de la propietat intel·lectual a Espanya.
Per valorar la concurrència de les condicions que estableixen els paràgrafs b i c de l'apartat anterior s'han de tenir particularment en compte el nombre de titulars de drets que s'hagin compromès a confiar-li la gestió d'aquests, en cas que sigui autoritzada, el volum d'usuaris potencials, la idoneïtat dels estatuts i els mitjans per al compliment dels seus fins, la possible efectivitat de la seva gestió a l'estranger i, si s'escau, l'informe de les entitats de gestió autoritzades.
La gestió dels drets ha de ser encomanada pels titulars a l'entitat mitjançant un contracte la durada del qual no pot ser superior a cinc anys, indefinidament renovables, ni pot imposar com a obligatòria la gestió de totes les modalitats d'explotació ni la de la totalitat de l'obra o producció futura.
Les entitats han d'establir en els seus estatuts les disposicions adequades per assegurar una gestió lliure d'influències dels usuaris del seu repertori i per evitar una utilització preferencial injusta de les seves obres.
Les entitats legalment constituïdes que tinguin establiment en el territori espanyol i pretenguin dedicar-se, en nom propi o d'altri, a la gestió de drets d'explotació o altres de caràcter patrimonial, per compte i en interès de diversos autors o altres titulars de drets de propietat intel·lectual, han d'obtenir l'oportuna autorització del Ministeri de Cultura, per tal de garantir una adequada protecció de la propietat intel·lectual.
Aquestes entitats, a fi de garantir la protecció de la propietat intel·lectual, no poden tenir ànim de lucre i, en virtut de l'autorització, poden exercir els drets de propietat intel·lectual confiats a la seva gestió i tenen els drets i les obligacions que estableix aquest títol.
Les entitats legalment constituïdes que es vulguin dedicar, en nom propi o en nom d'altri, a la gestió de drets d'explotació o altres de caràcter patrimonial, per compte i en interès de diversos autors o altres titulars de drets de propietat intel·lectual, han d'obtenir l'autorització oportuna del Ministeri de Cultura, que s'ha de publicar en el Butlletí Oficial de l'Estat.
Aquestes entitats no poden tenir ànim de lucre i, en virtut de l'autorització, poden exercir els drets de propietat intel·lectual confiats a la seva gestió i tenen els drets i les obligacions que estableix aquest títol.
Les entitats de gestió estan obligades a acceptar l'administració dels drets d'autor i altres drets de propietat intel·lectual que els siguin encomanats d'acord amb el seu objecte o fins.
Aquest encàrrec l'han de dur a terme amb subjecció als seus estatuts i altres normes aplicables a aquest efecte.
El titular o cessionari en exclusiva d'un dret d'explotació sobre una obra o producció protegides per aquesta Llei pot anteposar a nom seu el símbol © amb precisió del lloc i l'any de la divulgació d'aquelles.
Així mateix, en les còpies dels fonogrames o en els seus embalatges, es pot anteposar al nom del productor o del seu cessionari el símbol (p), amb la indicació de l'any de la publicació.
Aquests símbols i referències s'han de fer constar de manera i amb una col·locació que mostrin clarament que els drets d'explotació estan reservats.
Sense perjudici del que disposin altres normes que els siguin aplicables, en els estatuts de les entitats de gestió s'hi ha de fer constar:
La denominació, que no pot ser idèntica a la d'altres entitats, ni tan semblant que pugui induir a confusions.
L'objecte o fins, amb especificació dels drets administrats, sense que puguin dedicar la seva activitat fora de l'àmbit de la protecció dels drets de propietat intel·lectual.
Les classes de titulars de drets compresos en la gestió i, si s'escau, les diferents categories d'aquells a l'efecte de la seva participació en l'administració de l'entitat.
Les condicions per a l'adquisició i pèrdua de la qualitat de soci.
En tot cas, els socis han de ser titulars de drets dels quals hagi de gestionar l'entitat, i el seu nombre no pot ser inferior a deu.
Els drets dels socis i, en particular, el règim de vot, que es pot establir tenint en compte criteris de ponderació que limitin raonablement el vot plural.
En matèria relativa a sancions d'exclusió de socis, el règim de vot és igualitari.
Els deures dels socis i el seu règim disciplinari.
Els òrgans de govern i representació de l'entitat i la seva respectiva competència, així com les normes relatives a la convocatòria, constitució i funcionament dels de caràcter col·legiat, amb prohibició expressa d'adoptar acords respecte als assumptes que no figurin a l'ordre del dia.
El procediment d'elecció dels socis administradors.
El patrimoni inicial i els recursos econòmics previstos.
Les regles a què s'han de sotmetre els sistemes de repartiment de la recaptació.
El règim de control de la gestió econòmica i financera de l'entitat.
El destí del patrimoni o actiu net resultant en els supòsits de liquidació de l'entitat que, en cap cas, pot ser objecte de repartiment entre els socis.
a ) La suspensió de l'explotació o activitat infractora, incloent-hi tots els actes o activitats als quals es refereixen els articles 160 i 162.
e ) La remoció o el precinte dels aparells utilitzats en la comunicació pública no autoritzada d'obres o prestacions, així com d'aquelles en les quals s'hagi suprimit o alterat sense autorització la informació per a la gestió electrònica de drets, en els termes que preveu l'article 162, o a les quals s'hagi accedit eludint la seva protecció tecnològica, en els termes que preveu l'article 160.
f ) El comís, la inutilització i, en cas que sigui necessari, la destrucció dels instruments, amb càrrec a l'infractor, l'únic ús dels quals sigui facilitar la supressió o neutralització no autoritzades de qualsevol dispositiu tècnic utilitzat per protegir un programa d'ordinador.
Les mateixes mesures es poden adoptar en relació amb els dispositius, productes o components per a l'elusió de mesures tecnològiques als quals es refereix l'article 160 i per suprimir o alterar la informació per a la gestió electrònica de drets a què es refereix l'article 162.
c ) La retirada del comerç dels exemplars il·lícits i la seva destrucció, incloent-hi aquells en els quals hagi estat suprimida o alterada sense autorització la informació electrònica per a la gestió de drets o la protecció tecnològica dels quals hagi estat eludida.
d ) La retirada dels circuits comercials, inutilització, i, en cas que sigui necessari, la destrucció dels motllos, planxes, matrius, negatius i altres elements materials, equips o instruments destinats principalment a la reproducció, a la creació o fabricació d'exemplars il·lícits.
g )* La suspensió dels serveis prestats per intermediaris a tercers que es valguin d'ells per infringir drets de propietat intel·lectual, sense perjudici del que disposa la Llei 34/2002, d'11 de juliol, de serveis de la societat de la informació i de comerç electrònic.
* Lletra g afegida tot i que l'apartat no conté la lletra f.
c ) La retirada del comerç dels exemplars il·lícits i la seva destrucció.
d ) La inutilització i, en cas que sigui necessari, destrucció dels motllos, planxes, matrius, negatius i altres elements destinats exclusivament a la reproducció d'exemplars il·lícits i dels instruments l'únic ús dels quals sigui facilitar la supressió o neutralització, no autoritzades, de qualsevol dispositiu tècnic utilitzat per protegir un programa d'ordinador.
El Registre general de la propietat intel·lectual té caràcter únic en tot el territori nacional.
Se n'ha de regular per reglament la seva ordenació, que ha d'incloure, en tot cas, l'organització i les funcions del Registre central que depèn del Ministeri de Cultura i les normes comunes sobre procediment d'inscripció i mesures de coordinació i informació entre totes les administracions públiques competents.
Les comunitats autònomes han de determinar l'estructura i el funcionament del Registre en els seus territoris respectius, i han d'assumir-ne la tenidoria, en compliment en tot cas de les normes comunes a què es refereix l'apartat anterior.
El que disposa aquest títol s'entén sens perjudici de qualsevol altra disposició legal que afecti l'estructura o el contingut d'una base de dades, com ara les relatives al dret d'autor o altres drets de propietat intel·lectual, el dret de propietat industrial, el dret de la competència, el dret contractual, secrets, protecció de les dades de caràcter personal, protecció dels tresors nacionals o sobre l'accés als documents públics.
Les mesures cautelars de protecció urgent que preveu l'article anterior són de tramitació preferent i s'han d'adoptar d'acord amb el que estableixen les normes següents:
Són competents els jutges de primera instància en la jurisdicció dels quals tingui efecte la infracció o hi hagi indicis racionals que aquesta s'ha de produir o en la qual s'hagin descobert els exemplars que es consideren il·lícits, a elecció del sol·licitant de les mesures.
No obstant això, una vegada presentada la demanda principal, només n'és jutge competent per a tot el que es relacioni amb la mesura adoptada, el que coneix d'aquella.
Així mateix, si la mesura se sol·licita en el moment d'interposar la demanda en el judici declaratiu corresponent o durant la seva substanciació, és competent per a la seva resolució, respectivament, el jutge o el tribunal al qual correspongui conèixer de la demanda o el que ja estigui coneixent del plet.
La mesura s'ha de sol·licitar per escrit signat per l'interessat o el seu representant legal o voluntari, i no és necessària la intervenció de procurador ni l'assistència d'un lletrat, excepte en els casos previstos en el paràgraf segon de la norma 1a.
Dins els deu dies següents al de la presentació de l'escrit, el qual s'ha de traslladar a les parts, el jutge ha d'escoltar les que concorrin a la compareixença i ha de resoldre, en tot cas, mitjançant interlocutòria l'endemà de la finalització del termini anterior.
La interlocutòria pot ser objecte d'apel·lació en un sol efecte.
No obstant això, en el cas de protecció dels programes d'ordinador i abans de traslladar l'escrit a les parts, el jutge pot requerir els informes o ordenar les investigacions que consideri oportunes.
Qualsevol de les parts pot sol·licitar la pràctica de la prova de reconeixement judicial, i si aquesta és admesa, s'ha de portar a efecte de manera immediata.
Abans de la resolució o a la mateixa resolució, el jutge, si lo considera necessari, pot exigir al sol·licitant una fiança suficient, exclosa la personal, per respondre dels perjudicis i les costes que es puguin ocasionar.
Si les mesures s'han sol·licitat abans d'entaular-se la demanda, aquesta s'ha d'interposar dins els vuit dies següents a la concessió d'aquelles.
En tot cas, el sol·licitant pot reiterar la petició de mesures cautelars, sempre que apareguin fets nous relatius a la infracció o obtingui proves de les quals hagi mancat anteriorment.
Les disposicions que conté l'article 6.1, a la secció 2a del capítol III, del títol II i al capítol II del títol III, llevat del que estableix el paràgraf segon de l'apartat segon de l'article 37, tots dos del Llibre I d'aquesta Llei, s'apliquen, amb caràcter subsidiari i en el que sigui pertinent, als altres drets de propietat intel·lectual que regula aquest llibre.
Les disposicions que conté l'article 6.1, en la secció 2a del capítol III del títol II i en el capítol II del títol III, els dos del llibre I, s'apliquen, amb caràcter subsidiari i en el pertinent, als altres drets de propietat intel·lectual que regula aquest llibre.
Les disposicions que contenen la secció 2 del capítol III del títol II i el capítol II del títol III, ambdós del llibre I d'aquesta Llei, s'apliquen, amb caràcter subsidiari i en el que els afecta, als altres drets de propietat intel·lectual que regula aquest llibre.
Les disposicions que contenen la secció 2a del capítol III, títol II i el capítol II del títol III, tots dos del llibre I d'aquesta Llei, s'apliquen, amb caràcter subsidiari i en el que sigui pertinent, als drets que regula aquest llibre.